CELEX: 62011CN0312
Language: et
Date: 2011-06-20 00:00:00
Title: Kohtuasi C-312/11: 20. juunil 2011 esitatud hagi — Euroopa Komisjon versus Itaalia Vabariik

30.7.2011   
            
            
               ET
            
            
               Euroopa Liidu Teataja
            
            
               C 226/19
            
         20. juunil 2011 esitatud hagi — Euroopa Komisjon versus Itaalia Vabariik
   (Kohtuasi C-312/11)
   2011/C 226/36
   Kohtumenetluse keel: itaalia
   
      Pooled
   
   
      Hageja: Euroopa Komisjon (esindajad: J. Enegren ja C. Cattabriga)
   
      Kostja: Itaalia Vabariik
   
      Hageja nõuded
   
   
               —
            
            
               Tuvastada, et kuna Itaalia Vabariik ei ole kehtestanud kõikidele tööandjatele kohustust võtta mõistlikke abinõusid puuetega inimeste arvessevõtmiseks, on see liikmesriik rikkunud kohustust võtta nõuetekohaselt ja täielikult üle nõukogu 27. novembri 2000. aasta direktiivi 2000/78/EÜ (millega kehtestatakse üldine raamistik võrdseks kohtlemiseks töö saamisel ja kutsealale pääsemisel) (1) artikkel 5;
            
         
               —
            
            
               mõista kohtukulud välja Itaalia Vabariigilt.
            
         
      Väited ja peamised argumendid
   
   
               1)
            
            
               Kuna Itaalia Vabariik ei ole kehtestanud kõikidele tööandjatele kohustust võtta mõistlikke abinõusid puuetega inimeste arvessevõtmiseks, on see liikmesriik rikkunud kohustust võtta nõuetekohaselt ja täielikult üle nõukogu 27. novembri 2000. aasta direktiivi 2000/78/EÜ (millega kehtestatakse üldine raamistik võrdseks kohtlemiseks töö saamisel ja kutsealale pääsemisel) artikkel 5.
            
         
               2)
            
            
               Kõnealuse sättega kehtestatakse liikmesriikidele üldine kohustus näha ette mõistlikud abinõud, et võimaldada puuetega inimestel tööle pääseda, töös osaleda või edeneda või saada koolitust. Need abinõud peavad puudutama — proportsionaalsuse põhimõtet ja konkreetseid asjaolusid arvesse võttes — kõiki puuetega inimesi, kõiki töösuhte erinevaid aspekte ja kõiki tööandjaid.
            
         
               3)
            
            
               Itaalia õigusaktides ei ole ühtegi meedet, millega selline üldine kohustus oleks üle võetud. On küll olemas seaduse nr 68/1999 sätted, mis teatud määral pakuvad rohkem tagatisi ja soodustusi võrreldes nendega, mis on ette nähtud direktiivi artiklis 5, kuid need tagatised ja soodustused ei hõlma kõiki puuetega inimesi, ei ole kehtestatud kõikidele tööandjatele ega puuduta kõiki töösuhte eriaspekte või on puhtalt programmilise sisuga.
            
         
      (1)  EÜT L 303, lk 16 (ELT eriväljaanne 05/04, lk 79).